28. märts 2024. a nr 4-11/97-3

**SILLAMÄE LINNAVALITSUS**

Kesk tn 27

40231 Sillamäe

registrikood 75003909

tel 392 5700, faks 392 5701

e-post linnavalitsus@sillamae.ee

**KIRJALIK ETTEPANEK**

alla lihthanke piirmäära jäävata teenuste tellimiseks

**„Sillamäe Muuseumi „Salapärase linna“ teemapargi haljastustööde teostamine“**

Sillamäe, 2024

Lugupeetud pakkuja!

Kutsume Teid osalema hankes „Sillamäe Muuseumi „Salapärase linna“ teemapargi haljastustööde teostamine“ vastavalt kirjalikus ettepanekus ja selle lisas sisalduvatele tingimustele.

Hange korraldatakse eesmärgiga kasutada säästlikult ja ratsionaalselt Sillamäe rahalisi vahendeid, et leida soodsaim pakkuja Sillamäe Muuseumi „Salapärase linna“ teemapargi haljastustööde teostamiseks. Hange viiakse läbi vastavalt riigihangete seaduse § 3 ja § 9 lg 4 p 3 ning Sillamäe Linnavalitsuse 06.septembri 2018 määruse nr 10 „Sillamäe linna hankekord“ § 9.

Pakkumuse palume saata **08. aprilliks 2024 kell 10.00** digitaalselt allkirjastatuna e-postiga aadressile linnavalitsus@sillamae.ee pealkirjaga „Muuseumi haljastustööd“. Pakkumuses peavad olema märgitud koostamise kuupäev ja koostaja, pakkuja kontaktandmed koos koostaja kontaktandmetega. Pakkumuse maksumuse tabelis tuleb täita kõik tühjad lahtrid. Pakkumus peab sisaldama maksumust eurodes ilma käibemaksuta ja koos käibemaksuga täpsusega kaks kohta pärast koma.

Pakkujale esitatavad kvalifitseerimistingimused, pakkumuse esitamise kord ja nõuded pakkumusele on sätestatud kirjalikus ettepanekus, selle lisades 1 ja 2 ning vormides 1-6.

Lugupidamisega

Aide Suutre

Hankespetsialist

Sillamäe Linnavalitsus

Tel 392 5745

E-post aide.suutre@sillamae.ee

1. **Üldandmed**
	1. Hankija andmed: Sillamäe Linnavalitsus, registrikood 75003909, aadress Kesk 27,

 Sillamäe, tel nr 392 5700, faksi nr 392 5701, e-post linnavalitsus@sillamae.ee.

* 1. Hanke eest vastutav isik: linnamajanduse osakonna hankespetsialist Aide Suutre, tel nr 392 5745, e-post aide.suutre@sillamae.ee.
	2. Konfidentsiaalsus: hankija ei avalikusta pakkujatelt saadud informatsiooni, välja

arvatud hindamise aluseks olevad näitajad, kui õigusaktides ei ole sätestatud teisiti.

1. **Hankeeseme kirjeldus**
	1. Hankelepingu esemeks Sillamäe Muuseumi „Salapärase linna“ teemapargi haljastustööde teostamine.
	2. Hankeeseme tehniline kirjeldus on toodud Lisas 1.
2. **Nõuded pakkujale**
	1. Pakkuja peab olema registreeritud äriregistris.
	2. Kui pakkumuse allkirjastab isik, kellel puudub seadusjärgne esindusõigus, esitab pakkuja seadusliku esindaja poolt allkirjastatud volikirja.
	3. Pakkuja esitab kinnituse riigihangete seaduse § 95 lõikes 1 ja lõikes 4 nimetatud asjaolude puudumise kohta.
	4. Pakkuja peab viimase kolme aasta jooksul alates kirjaliku ettepaneku väljasaatmise kuupäevast olema täitnud tähtaegselt ja nõuetekohaselt vähemalt ühe haljastustööde teostamise lepingu maksumusega vähemalt 2 000 eurot (ilma käibemaksuta). Pakkuja esitab täidetud lepingute nimekirja, koos maksumuse, lepingu sõlmimise ja täitmise perioodi, tellija nime ja kontaktandmete ning riigihanke viitenumbriga (olemasolul).
	5. Haljastustööde teostamise eest vastutav isik peab olema omandanud kutse- või kõrghariduse erialal, mille õppeprogrammis on olnud haljasalade rajamise praktiline õpe või olema läbinud haljastaja, maastikukujundaja või arboristi õppe. Pakkuja esitab vabas vormis allkirjastatud CV ning nõutava õppe läbimist tõendava dokumendi koopia või kutsetunnistuse olemasolul väljastatud kutsetunnistuse numbri. Hankija kontrollib kutse olemasolu isikupõhiselt <https://www.kutseregister.ee/>.
	6. Pakkuja poolt osutatav teenus peab vastama kirjaliku ettepaneku Lisas 1 „Hankeeseme tehniline kirjeldus“ toodud teenuse osutamise tingimustele.
3. **Pakkujate kvalifikatsiooni kontrollimine**
	1. Hankija kontrollib pakkujate kvalifikatsiooni vastavalt riigihangete seaduse ja kirjaliku ettepaneku sätetele.
	2. Hankijal on õigus kõrvaldada pakkuja hankemenetlusest igal ajal peale pakkumuste

avamist kuni lepingu lõppemiseni, kui ilmnevad asjaolud, mille tõttu pakkuja ei vasta riigihangete seaduses või kirjalikus ettepanekus sätestatud nõuetele.

* 1. Pakkumused, mille esitanud pakkujad ei kvalifitseerunud, ei kuulu edasisele hindamisele.
1. **Pakkumuste vastavuse kontroll ja vastavaks tunnistamine**
	1. Hankija kontrollib esitatud pakkumuste vastavust kirjalikus ettepanekus esitatud

nõuetele.

* 1. Pakkumus tunnistatakse vastavaks, kui see on kooskõlas kõikide kirjalikus ettepanekus esitatud nõuetele.
	2. Hankija võib tunnistada pakkumuse vastavaks, kui selles ei esine sisulisi kõrvalekaldeid kirjalikus ettepanekus esitatud tingimustest.
	3. Hankija lükkab pakkumuse tagasi, kui pakkumus ei vasta kirjalikus ettepanekus esitatud tingimustele.
1. **Läbirääkimised**
	1. Vajadusel peab hankija pakkujatega läbirääkimisi.
	2. Läbirääkimiste käigus võib hankija anda pakkujale võimalusel täpsustada ja vajadusel täiendada oma pakkumust. Läbirääkimiste pidamine ei ole hankija jaoks kohustuslik ning juhul, kui hankijal pakkumuse osas küsimusi ei teki, võib ta teha otsuseid pakkumuse edukaks tunnistamise kohta ilma läbirääkimisteta.
	3. Läbirääkimised protokollitakse hankija esindaja poolt ja allkirjastatakse hankija ja pakkuja esindajate poolt.
2. **Kõigi pakkumuste tagasilükkamine**
	1. Hankijal on õigus kõik pakkumused tagasi lükata, kui kõigi vastavaks tunnistatud pakkumuste maksumused ületavad lepingu eeldatavat maksumust.
3. **Pakkumuste hindamine ja hankelepingu sõlmimine**
	1. Hankija võrdleb ja hindab vastavaks tunnistatud pakkumusi.
	2. Edukaks tunnistatakse pakkumus, mille hind on madalaim.
	3. Võrdsete pakkumuste korral tehakse otsus pakkujatega läbirääkimiste käigus, määrates läbirääkimisi pidavad isikud.
	4. Kirjalikus ettepanekus ja selle lisades reguleerimata küsimustes jõutakse pakkujaga kokkuleppele läbirääkimiste teel.
	5. Hankija teeb edukaks tunnistatud pakkumuse esitanud pakkujale ettepaneku lepingu sõlmimiseks. Lepingu sõlmimise aluseks on kirjalik ettepanek koos lisadega, edukaks tunnistatud pakkumus ning läbirääkimistel kokkulepitud tingimused.
4. **Pakkumuse jõusoleku tähtaeg**
	1. Pakkumus peab olema jõus vähemalt 60 päeva pakkumuse esitamise tähtajast arvates.
5. **Pakkumuse vormistamine ja esitamine**
	1. Pakkumus tuleb esitada elektrooniliselt, digitaalselt allkirjastatuna e-posti aadressile linnavalitsus@sillamae.ee.
	2. Pakkumus tuleb koostada eesti keeles.
	3. Pakkuja kannab kõik pakkumuse ettevalmistamise ja esitamisega seotud kulud.
	4. Pakkumus peab olema koostatud järgnevalt esitatud struktuuri kohaselt:
		1. Hankemenetluses osalemise avaldus – Vorm 1;
		2. Informatsioon pakkuja kohta – Vorm 2;
		3. Volikiri (vajadusel) – Vorm 3;
		4. Pakkuja kinnitus riigihangete seaduse § 95 lg 1 ja lg 4 nimetatud asjaolude puudumise kohta – Vorm 4;
		5. Täidetud lepingute nimekiri – Vorm 5;
		6. Pakkumuse maksumuse tabel - Vorm 6.
	5. Pakkumuste esitamise tähtaeg on **08.04.2024. a kell 10.00.**
	6. Pakkumused avatakse **08.04.2024. a kell 10.05** Sillamäe Linnavalitsuses, Kesk 27, kabinetis nr 208.

**Lisa 1**

## „Sillamäe Muuseumi „Salapärase linna“ teemapargi haljastustööde teostamine“

**HANKEOBJEKTI TEHNILINE KIRJELDUS**

1. **Hanke eesmärk**

Hanke (edaspidi ka Tellija) eesmärgiks on Sillamäe Muuseumi “Salapärase linna” teemapargi haljastusprojekti elluviimine.

Haljastustööde asukoht on Kajaka tn 17a, Sillamäe vastavalt Sillamäe Muuseumi maa-ala tööprojektile (OÜ Kirde Projekt, töö nr 2023-02, 2023.a).

1. **Hanke osad:** Hange ei ole jaotatud osadeks.
2. **Tööde teostamise eeldatav periood:** 01.05.2024.a - 07.06.2024.a.
3. **Hanke tingimused**:

Pakkuja on kohustatud tutvuma tööde kirjeldusega, kontrollima lisas toodud töömahtusid (vt tabel 1) enne pakkumise esitamist ning informeerima avastatud puudustest või vastuoludest koheselt Tellijat.

Juhul, kui puudused või vastuolud avastatakse peale pakkumise esitamist, kannab pakkuja kõik sellega kaasnevad täiendavad kulud.

Tööde eest makstakse vastavalt **tegelikult teostatud töödele**, tööde üleandmise ja vastuvõtu aktide alusel, lähtuvalt pakkumises toodud ühikuhindadest.

Täiendavad tööd ja kulutatud materjalid, mille maksumust pole pakkumises kajastatud, tasumisele ei kuulu.

1. **Üldnõuded**

Pakkuja peab teenuse osutamisel lähtuma Eesti Vabariigis kehtivast seadusandlusest, normidest ja standarditest, sh aga mitte ainult, alljärgnevatest õigusaktidest:

* Jäätmeseadus;
* Sillamäe linna jäätmehoolduseeskiri;
* Sillamäe linna heakorraeeskiri;

Kui tööde teostamise perioodil kehtestatakse uued seadused, normid, standardid, siis tuleb tööde teostajal (Töövõtjal) arvestada uute seaduste, normide ja standarditega.

1. **Teostatavate tööde koosseisu kuuluvad:**
* Kõik vajalikud tööd, materjalid, seadmed, toimingud, tööjõud, seadistused, kooskõlastused jms, ehk kõik, mida on vaja hanke edukaks täitmiseks;
* Ka kõik need tööd ja tegevused, mis ei ole käesolevas tehnilises kirjelduses otseselt kirjeldatud, kuid mis on tavapäraselt vajalikud hanke eesmärgi saavutamiseks;
* Kõik tööd, mis tulenevad vastavat õigust omavate ametkondade nõuetest ja ettekirjutustest;
* Tööde dokumenteerimine;
* Töömaa korraldamine tööde läbiviimiseks, sh vajadusel tööala piiretega sulgemine;
* Töö teostamiseks vajalike lubade hankimine;
1. **Töövõtja on kohustatud**:
* teostama Töö vastavuses hanke dokumentidele, pakkumusele ja Lepingule;
* tagama Töö kvaliteedi ja järjepidevuse;
* hankima kõik Töö teostamiseks vajalikud töövahendid, seadmed, masinad ja materjalid või korraldama nende hankimise täies ulatuses oma vahendite arvelt;
* likvideerima oma kulul tööde käigus avastatud vead ning tekkinud kahjustused;
* tagama vajadusel (kui sõidukid takistavad Töö teostamist) 24 tundi enne tööde teostamist ajutiselt parkimist keelavate liiklusmärkide ja lisatahvlite paigaldamise, informeerides sellest Tellijat ja Politsei- ja Piirivalveametit;
* kandma vajalikud liikluskorralduste ja infoteenuste kulud oma vahenditest;
* teostama töid vastavalt Eesti Vabariigis kehtivatele ohutus- ja töökaitsealaste normatiivaktide sätetele, tehnilistele normidele, standarditele või muudele üldlevinud nõuetele;

**8. Nõuded istikutele, istutamine:**

Kasutada ainult kvaliteetset Eesti päritolu istutusmaterjali või istutusmaterjali, mille päritolumaa vastab Põhja-Eesti kliimatsoonile (4. - 5. tsoon). Kasutada järgmiste parameetritega istikuid:

* **Lehtpuud**

Lehtpuuistiku kõrgus peab olema vähemalt 200 cm, v.a madalakasvulised dekoratiivvormid. Istiku kõrgust mõõdetakse juurekaelast juhtoksa tipuni (ladvani). Poogitud taimel peab poogend olema alusega korralikult kokku kasvanud. Külgoksad peavad jagunema ümber tüve ühtlaselt ning olema peenemad kui 1/3 tüve läbimõõdust harunemiskoha juures. Võra peab moodustama vähemalt 1/2 taime kogukõrgusest, v.a leinavormil. Juurekael peab olema mulla- või substraadipinnaga ühel tasapinnal. Juured peavad juurekaelalt kasvama ühtlaselt eri suundadesse

* **Põõsad**

Hekitaimed istutatakse kes paljasjuursete või konteineristikutena.

**Põõsaste hooldus**

 Pärast istutamist toimub lehtpõõsastel maapealse osa tagasilõikamine parema kasvamamineku ja harunemise saavutamiseks, alles võiks jätta vaid 10…15cm pikkuse osa. Peale istutamist toimub tugev kastmine ning põua kartuses ja kastmisraskuste puhul tuleks põõsaste rea muld multšida kas saepuru, freesturba, koorepuru, kile või muu materjaliga.

Kõigile istikutele tuleb tagada piisav kasvupinnase olemasolu järgnevat:

* puud – min 80 x 80 x 80 cm

Puude istutamisel lähtuda kvaliteedinõuetel juhendist "Avalikule alale puude istutamise kord" (RT IV, 07.06.2013, 1)

**Suurte puude istutamisel lähtuda alljärgnevast Skeemil 1. näidatud põhimõtetest:**

* juurepalli ümbert tuleb eemaldada pakkematerjal (sh ka nn biolagunev riie ja pakkevõrk);
* puu istutusauk tuleb teha juurepallist ca 15 cm sügavam ja külgedelt kummaltki poolt vähemalt juurepalli laiuse võrra laiem;
* istutusaugu põhi täita ja tihendada ca 15 cm paksuselt istutusmullaga ja kergelt tihendada;
* istik tõsta tihendatud alusele; arvestada tuleb, et peale istutusaugu kasvumullaga täitmist peab jääma juurekael vabaks ja istutuspalli keskosa ca 1..2 cm kõrguselt olemasolevast maapinnast kõrgemale;
	+ tagasitäidetava istutusmulla sekka segada pikalt lagunevat kasvu soodustavat puittaimedele sobivat väetist (okaspuudel kasutada ainult spetsiaalset okaspuude väetist);
* tagasitäidetud istutusauk rikkalikult kasta ja vajadusel lisada mulda nii, et istiku ümber ei jääks muust maapinnast madalamat lehtrit;
* ümbritseva maapinna planeerimisel jälgida, et puu ei jääks sulglohku, kuhu hakkab kogunema pinnavesi;
* istutusjärgselt rajada puu tüvest ca 40...60 c raadiusega ca 15 cm kõrgune pinnasest kastmisvall; kastmisvall tuleb labidaga tihendada määral, mis tagab valli püsimise;
* tugivaiad rammida maasse ca 1/3 ulatuses tugivaia kõrgusest; rammimisel rikutud vaiade otsad lõigata maha; vaiad peavad olema peale maha lõikamist ühepikkused (jälgida, et lõigatud vaiade pikkus oleks orienteeruvalt samal tasemel kõigil istikutel); tugivai peab olema istiku kõrgusest 1/3...1/2, vaiad ei tohi olla kõrgemad ega madalamad;
* istik seotakse tugivaia ülaservast ca 50...100 mm spetsiaalse sidumisnööri või lindiga ja kinnitatakse tugivaiadele vastavalt sidumisnööri spetsiifikale (lint spetsiaalnaeltega);
* nööri ja tüve vahele panna hõõrdumist takistav materjal (kasekoor, spetsiaalne kangas jne);
* puu peab peale toestamist olema fikseeritud, sidumisnöör (lint) ei tohi rippuda lõdvalt, kuid sidumisnöör ei tohi muljuda koort.

Istutusaugud täitmisel on keelatud kasutada lagunemata turvast vm lagunemata orgaanikat sisaldavat kasvupinnast. Keelatud on lagunemata sõnniku vm lagunemata kontsentreeritud orgaanilise lisandi kasutamine. Muld peab olema vaba lisanditest (kivid, juurikad, suured savikänkrad, praht). Soovitavalt lisada kasvumullale lehtpuudele ja okaspuudele sobivat pikaajaliselt lagunevat väetist, väetise valikul lähtuda liigiomastest nõuetest.

Juurepalli ümbert tuleb kindlasti eemaldada konteiner või pakkematerjal ja kinnitusmaterjal (traat, näär jms). Potis spiraali keerdunud juurtega, ühepoolsete juurtega vm viisil deformeerunud või vigastatud juurestikuga istikuid kasutada ei tohi – kontrollida puukoolis enne ostmist. Tarnitud vigase juurestikuga istikud tuleb vahetada ümber minimaalse juurekavaga istikute vastu.

Istikualune pind multšitakse perimeetri istutustel istutustööde järgselt okaspuukoorepuruga kuni 10 cm paksuselt, juurekaelad jäetakse vabaks. Kui on tagatud rohimine, võib multšida ka kasvumullaga. Multšimine on vajalik mullaniiskuse pikemaks hoidmiseks, umbrohtude kasvamise pärssimiseks ning hooldustööde vähendamiseks. Okaspuukoorepuru (ega muu multši) alla ei tohi panna filterkangast.

Istutamisel lõigata ära vaid kuivanud ja vigastatud oksad ning juured. Peale istutamist rikkalikult kasta. Kohe pärast istutamist tuleb kõiki istikuid kasta veekogusega, mis sõltub istiku suurusest ja on vajalik istiku kasvama minekuks. Edaspidi kasta kõiki istikuid vähemalt korra nädalas nelja nädala jooksul. Kasta tuleb ka vihmaperioodil. Istikutealune pind hoida umbrohuvaba. Multši täiendada igal kevadel.

Pärast istutamist kontrollida istikute seisundit järgneva kahe aasta jooksul, kuivanud istikud asendada uutega.

Istutustööde eest vastutaja peab olema omandanud kutse- või kõrghariduse erialal, mille õppeprogrammis on olnud haljasalade rajamise praktiline õpe või olema läbinud haljastaja, maastikukujundaja või arboristi õppe (tunnistus lisada pakkumisele). Istutuste järgne hooldus tellida vähemalt kahe aasta jooksul töid teostanud spetsialistilt. Istikute täpsed asukohad tuleb enne tööde algust tellijaga kohapeal üle vaadata ja kooskõlastada.

Projekteeritavate taimede istutamisel tuleb jälgida istutusplaani AS-4-04 «HALJASTUSPLAAN".

Tööde teostaja peab koristama istutustööde käigus tekkinud prahi jm jäägid koheselt peale tööde lõpetamist ning tekkinud jäätmed nõuetekohaselt utiliseerima.

1. **Üldised nõuded kõikidele töödele:**
* Enne tööde alustamist tuleb teha kõik vajalikud ettevalmistustööd;
* Töö üleandmiseni tuleb hoida territooriumid ja külgnevad alad (sh haljasalad) heas korras kogu tööde teostamise perioodi jooksul. Kahjustuste ilmnemisel tuleb taastada endine olukord.
* Juhul kui hankedokumentide sätted on omavahel vastuolus või võimaldavad mitmesugust tõlgendust, lähtutakse rangematest nõuetest ja/või valitakse Hankija jaoks soodsam tõlgendus;
* Kõikide selles dokumendis käsitlemata jäänud probleemide lahendamisel tuleb lähtuda hankedokumentide muudest osadest, kehtivatest õigusaktidest, standarditest ja normdokumentidest, Hankija eesmärgist ning heast tavast.

**Skeem 1. Suurte mullapalliga puuistikute istutusskeem**

****

**Tabel 1*.* Istutavate puude liigid ja kogused:**

|  |  |  |  |
| --- | --- | --- | --- |
| Jrknr | Taime nimetus | Kõrgus,laius | Taimedearv |
| 1 | Betula pendula - Arukask | 1,5-2,0 m | 3 |
| 2 | Tilia cordata - Harilik pärn | 2,0-2,5 m | 14 |
| 3 | Syringa meyeri 'Palibin' – Meyeri sirel 'Palibin' | 1,2-1,5 m,laius 1,2 m | 96 |
| 4 | 'Philadelphus' - Ebajasmiin  | kõrgus: 0,6-1,0 m laius 0,9-1,2 m | 19 |

Iga viidet, mida hankija on teinud tehnilises kirjelduses (samuti tööde mahtu määravas tabelis) kindlale ostuallikale, protsessile, kaubamärgile, patendile, tüübile, päritolule ja tootmisviisile, palume lugeda täiendatuks märkega «või sellega samaväärne», st kui dokumentatsioonis on nimetatud kindlat ostuallikat, protsessi, kaubamärki, patenti, tüüpi, päritolu või tootmisviisi, on Pakkujal õigus pakkuda nimetatuga samaväärset.

**Lisad:**

Joonis AS-4-04 "HALJASTUSPLAAN" , “SELETUSKIRI”

2023-02 / TÖÖPROJEKT „SILLAMÄE MUUSEUMI MAA-ALA“, OÜ KIRDE PROJEKT

**Lisa 2**

**„Sillamäe Muuseumi „Salapärase linna“ teemapargi haljastustööde teostamine“**

**TÖÖVÕTULEPINGU PROJEKT**

*/kuupäev digitaalallkirjas/*

**Sillamäe Linnavalitsus** (edaspidi *Tellija)*, registrikood: 75003909; asukoht: Kesk 27, Sillamäe 40231; tel. 39 25 700, e-post: linnavalitsus@sillamae.ee, keda esindab Sillamäe Linnavalitsuse „\_\_\_“ \_\_\_\_\_\_\_\_\_\_korralduse nr \_\_\_\_ alusel aselinnapea Aleksei Stepanov

 ja

\_\_\_\_\_\_\_\_\_\_\_\_\_\_\_\_\_\_\_ (edaspidi *Töövõtja)*, registrikood: \_\_\_\_\_\_\_\_\_\_\_\_ asukoht \_\_\_\_\_\_\_\_\_\_\_\_:, e-post:\_\_\_\_\_\_\_\_\_, keda esindab põhikirja alusel juhatuse liige \_\_\_\_\_\_\_\_\_\_\_\_\_\_\_\_\_, sõlmisid käesoleva töövõtulepingu (edaspidi *Leping*) alljärgnevatel tingimustel:

1. **LEPINGU ESE**
	1. Käesoleva Lepingu esemeks on Sillamäe Muuseumi „Salapärase teemapargi“ haljastustööde teostamine (edaspidi: Tööd).
	2. Tööde maht ja ulatus on määratud kirjaliku ettepanekuga, Lepingu dokumentidega ning Tellija juhistega.
	3. Lisaks kuulub tööde hulka ka nende ülesannete täitmine ja nende tööde tegemine või teenuste osutamine, mis ei ole Lepingu dokumentides otseselt toodud, kuid mille tegemine on tavapäraselt vajalik Lepingu eesmärgi saavutamiseks.
2. **LEPINGU KVALITEEDI JA TEHNILISED NÄITAJAD**
	1. Töövõtja teostab tööd ning Tellija hindab teostatud tööde kvaliteeti vastavalt Eesti Vabariigis kehtivatele standarditele, õigusaktidele, Lepingule ning muudele normdokumentidele.
3. **TÖÖVÕTJA KOHUSTUSED** **JA ÕIGUSED**
	1. Töövõtja kohustub:
		1. teostama tööd vastavalt Lepingule ning kirjalikus ettepanekus esitatud tingimustele ja nõuetele;
		2. vastutama tööohutusnõuete täitmise eest, vastutama tööga kaasnevate kõrvalmõjude eest keskkonnale;
		3. määrama Töövõtjapoolse vastutava esindaja;
		4. hankima kõik Tööde teostamiseks vajalikud materjalid ning töövahendid;
		5. töövõtja kannab täielikku ja tingimusteta varalist vastutust Töö lepingutingimustele mittevastavuse tõttu Tellijale või kolmandatele isikutele tekkinud kahju eest. Kahjuga on hõlmatud ka kolmandatele isikutele tekitatud mittevaraline kahju ning keskkonnakahju;
		6. tagama Lepingu täitmisel vajaliku kvalifikatsiooniga tööjõu kasutamise.
	2. Töövõtja õigused:
		1. saada Tööde tegemise eest Tellijalt tasu vastavalt Lepingus sätestatud tingimustele ja korrale;
		2. saada Tellijalt Lepingu täitmisel mõistlikult vajalikku kaasabi (juhised, nõusolekud, kooskõlastused jms).

**4. TELLIJA KOHUSTUSED JA ÕIGUSED**

* 1. Tellija kohustused:
		1. tasuma Töövõtjale nõuetekohaselt teostatud Tööde eest vastavalt Lepingus sätestatud

tingimustele ja korrale;

4.2. Tellija õigused:

4.2.1 teostada jooksvat kontrolli Tööde käigu, mahu ja kvaliteedi üle ning puuduste avastamisel teha Töövõtjale kohustuslikke ettekirjutusi Tööde kvaliteedi osas;

4.2.2 kui Tööde tegemise ajal on ilmselt selge, et Tööd ei tehta nõuetekohaselt, siis on Tellijal õigus määrata Töövõtjale mõistlik tähtaeg puuduste kõrvaldamiseks, teatades sellest Töövõtjale kirjalikult. Kui Töövõtja seda nõuet tähtajaks ei täida, siis on Tellijal õigus kas Leping üles öelda ja nõuda kahjude hüvitamist või teha Tööde jätkamine ja parandamine ülesandeks kolmandale isikule Töövõtja arvel;

4.2.3 kui Töövõtja kaldub Lepingu tingimustest kõrvale ja see halvendab Tööd või laseb tekkida muid puudusi Töödes, siis on Tellijal õigus nõuda puuduste tasuta parandamist Tellija kehtestatud tähtajaks või vajalike kulutuste hüvitamist, mis Tellija kandis Töödes esinenud puuduste parandamiseks oma vahenditega või Tööde hinna vastavat vähendamist. Lepingust oluliste kõrvalekaldumiste või muude oluliste puuduste olemasolul Töödes on Tellijal õigus Leping üles öelda ja nõuda kahjude hüvitamist;

4.2.4 keelduda Tööde eest tasumisest, kuni Töövõtja on täitnud endale Lepinguga võetud kohustused.

**5. MAKSETINGIMUSED**

5.2 Käesoleva Lepingu hind on \_\_\_ eurot, millele lisandub käibemaks 22% \_\_ eurot. Lepingu hind koos käibemaksuga on \_\_\_ eurot.

5.3 Lepingu hind on lõplik ning ei sõltu Töövõtja maksu- ja muude avalik-õiguslike rahaliste kohustuste võimalikust suurenemisest. Teenuse osutamisega kaasnevaid maksu- ja muid Tööde maksumust suurendavaid riske kannab täies ulatuses Töövõtja.

5.5 Tellija tasub arve 10 päeva jooksul selle kättesaamisest.

5.6 Tellija ei teosta ettemakseid.

**6. POOLTE VASTUTUS**

6.1 Lepinguga enesele võetud kohustuste täitmata jätmise eest või mittenõuetekohase täitmise eest vastutavad Pooled Lepinguga ja seadustega ettenähtud korras ja ulatuses.

6.2 Lepingus tulenevate kohustuste täitmata jätmise eest või mittenõuetekohase täimisega teisele Poolele tekitatud kahju eest kannavad Pooled täielikku ja tingimusteta vastutust tekitatud kahju ulatuses.

6.3 Töövõtja hüvitab Tellijale või kolmandale isikule Töövõtjal lasuvate kohustuste täitmata jätmise või mittenõuetekohase täitmise tõttu tekkinud kahju täies ulatuses.

6.4 Töövõtja kohustub viima mittenõuetekohaselt teostatud töö omal kulul kehtivate nõuetega vastavusse. Töövõtja poolse kohustuse täitmata jätmisel on Tellijal õigus tellida vastavate tööde teostamine Töövõtja kulul kolmandatelt isikutelt.

6.5 Töövõtja maksab Tellijale tööde teostamise tähtaja rikkumise eest leppetrahvi 0,1% iga viivitatud päeva eest.

6.6 Tellija maksab Töövõtjale maksetähtaegade rikkumise eest viivist 0,1% tasumisele kuuluva makse summast iga viivitatud päeva eest.

**7. POOLTE ESINDAJAD**

7.1 Tellija poolseks vastutavaks isikuks Lepingu täitmise küsimustes on: ehitus- ja maakorralduse osakonna juhataja Vladimir Sokušev, tel 392 5743, e-post: sokushev@sillamae.ee.

7.2 Töövõtja poolseks vastutavaks isikuks Lepingu täitmise küsimustes on: \_\_\_\_\_\_\_\_\_\_\_,

 tel \_\_\_\_\_\_\_, e-post \_\_\_\_\_\_\_\_\_\_\_\_\_\_.

**8. VÄÄRAMATU JÕUD**

8.1 Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks kui selle põhjuseks oli Vääramatu jõud.

8.2 Vääramatu jõud käesoleva Lepingu tähenduses on mistahes asjaolu, mida Pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise või ajal selle asjaoluga arvestaks. Vääramatuks jõuks on eelkõige sündmused, mille saabumine ei sõltu Poolte tahtest - sh terroriakt, sõda, üldstreik, panga moratoorium, kui sellega kaasneb Lepingu täitmise takistus.

8.3 Lepingu mittetäitmine põhjustel, mida oli tekitanud Vääramatu jõud loetakse vabandatavaks tingimusel, et Pooled on sooritanud jõupingutusi Lepingu täitmist takistava olukorra vältimiseks, kirjalikult teavitanud teist Poolt Lepingu täitmist takistavatest asjaoludest ning võtnud tarvitusele vajalikke meetmed Lepingu täitmiseks.

8.4 Kui Vääramatu jõu mõju on ajutine, on kohustuste mittetäitmine või mittenõuete-kohane täitmine vabandatav üksnes aja vältel, mil Vääramatu jõud kohustuse täitmist takistas.

**9. LEPINGU MUUTMINE**

9.1 Lepingut võib muuta ja täiendada üksnes kooskõlas riigihangete seadusega Poolte vahel kirjalikult sõlmitava käesoleva Lepingu lisaga.

9.2 Töövõtjal on teadlik, et käesolev leping on sõlmitud hankemenetluse tulemusel ning vastavalt «Riigihangete seadusele» võib hankija sõlmitud hankelepingu muutmises kokku leppida üksnes juhul, kui muutmise tingivad objektiivsed asjaolud, mida ei olnud hankijal võimalik hankelepingu sõlmimise ajal ette näha ja hankelepingu muutmata jätmise korral satuks täielikult või olulises osas ohtu hankelepinguga taotletud eesmärgi saavutamine. Hankija ei või hankelepingu muutmises kokku leppida, kui muutmisega taotletavat eesmärki on võimalik saavutada uue hankelepingu sõlmimisega.

**10. LEPINGU TÄHTAEG**

10.1 Istutustööde (sh istutuskohtade ettevalmistamine, materjalide vedu, jäätmekäitlus ja muude kaasnevate tööde) teostamise aeg on alates 01.05.2024. a kuni 07.06.2024. a.

10.2 Peale istutustööde teostamist kastetakse istikuid vähemalt kord nädalas nelja nädala jooksul ja hoitakse istikutealune pind umbrohuvaba.

10.3 Peale istutustööde teostamist kontrollitakse istikute seisundit järgneva kahe aasta jooksul ja asendatakse kuivanud istikud uutega.

10.4 Kui Tellija on Lepingu üles öelnud seetõttu, et Töövõtja rikkus lepingut, ei ole Töövõtjal Lepingu punktis 5.2. nimetatud tasunõuet Tellija vastu.

## 11. LÕPPSÄTTED

## 11.1 Lepingust tulenevad ja sellega seotud vaidlused püüavad Pooled lahendada läbirääkimiste teel. Kui vaidlust ei õnnestu lahendada läbirääkimiste teel, on Pooltel õigus pöörduda vaidluse lahendamiseks maakohtusse vastavalt Eesti Vabariigis kehtivatele õigusaktidele.

**POOLTE REKVISIIDID**

**TÖÖVÕTJA: TELLIJA:**

Sillamäe Linnavalitsus \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Registrikood 75003909 Registrikood \_\_\_\_\_\_\_\_\_\_\_\_\_

Kesk 27, 40231 Sillamäe \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tel 392 5700 Tel \_\_\_\_\_\_\_\_\_\_\_\_\_\_\_\_\_\_\_\_\_

E-post: linnavalitsus@sillamae.ee E-post \_\_\_\_\_\_\_\_\_\_\_\_\_\_\_\_\_\_

*/allkirjastatud digitaalselt/ /allkirjastatud digitaalselt/*

**Vorm 1**

**„Sillamäe Muuseumi „Salapärase linna“ teemapargi haljastustööde teostamine“**

**Hankija:**

Sillamäe Linnavalitsus

Reg kood 75003909

Kesk tn 27

40231 Sillamäe

HANKEMENETLUSES OSALEMISE AVALDUS

1. Kinnitame, et meie pakkumus on kirjalikus ettepanekus ja selle lisades esitatud tingimusi üle võttes. Aktsepteerime täielikult kirjalikus ettepanekus ja selle lisades sätestatud tingimusi ja kinnitame, et meie pakkumus on täielikus vastavuses kirjaliku ettepaneku ja selle lisade tingimustega.
2. Kinnitame, et oleme tutvunud kirjaliku ettepaneku ja selle lisadega ning nõustume täielikult Hankija esitatud tingimustega. Kinnitame, et meile oli antud võimalus saada täiendavat informatsiooni kirjaliku ettepaneku tingimuste kohta ning oleme teadlikud Hankija soovidest ning oleme arvestanud kõikide tingimustega, mis võivad mõjutada pakkumuse maksumust.
3. Kinnitame, et vastame täielikult kirjalikus ettepanekus esitatud kvalifitseerimis­tingimustele ning meil on kõik võimalused ja vahendid eelnimetatud hanke nõuetekohaseks teostamiseks.
4. Pakume ennast teostama eelnimetatud hanget ning nõustume kõrvaldama kõik puudused nende esinemise korral, lähtudes esitatud kvaliteedinõuetest.
5. Kinnitame, et pakkumuse koosseisus esitatud pakkumuse maksumuse tabel on nõuetekohaselt täidetud. Saame aru, et pakkumuse maksumuse tabeli mittenõuetekohase täitmise puhul lükatakse meie pakkumus tagasi kui kirjalikule ettepanekule mittevastav.
6. Kinnitame, et kõik esitatud dokumendid moodustavad meie pakkumuse osa. Kinnitame, et käesolev pakkumus on jõus 45 päeva, alates pakkumuse esitamise tähtpäevast.
7. Mõistame, et Hankija ei ole seotud kohustusega aktsepteerida temale laekunud madalaima maksumusega pakkumust - aktsepteerime Hankija õigust lükata tagasi kõik pakkumused kirjalikus ettepanekus kirjeldatud juhtudel.

*(allkirjastatud digitaalselt)*

\_\_\_\_\_\_\_\_\_\_\_\_\_\_\_\_\_\_\_\_\_

 (ees- ja perekonnanimi)

\_\_\_\_\_\_\_\_\_\_\_\_\_\_\_\_\_\_\_\_\_

 (ametikoht)

**Vorm 2**

**„Sillamäe Muuseumi „Salapärase linna“ teemapargi haljastustööde teostamine“**

**Hankija:**

Sillamäe Linnavalitsus

Reg kood 75003909

Kesk tn 27

40231 Sillamäe

PAKKUJA ÜLDANDMED

1. Pakkuja andmed

|  |  |
| --- | --- |
| Pakkuja ametlik nimi |  |
| Ühise pakkumuse partneri nimi\* |  |
| Registrikood/isikukood |  |
| Seadusliku või volitatud esindaja nimi\*\* |  |
| Juriidiline aadress |  |
| Postiaadress |  |
| Telefoni nr |  |
| E-posti aadress |  |
| Kodulehekülg |  |
| Kontaktisik lepingu täitmisel, tema nimi ja ametikoht, tel nr ja e-posti aadress |  |

\*kustutada või lisada vajalikud read ühispakkumuse korral kõikide partnerite nimetamiseks

\*\* volitatud esindaja puhul esitada volikiri vastavalt kirjaliku ettepaneku Vormile 3

*(allkirjastatud digitaalselt)*

\_\_\_\_\_\_\_\_\_\_\_\_\_\_\_\_\_\_\_\_\_

 (ees- ja perekonnanimi)

\_\_\_\_\_\_\_\_\_\_\_\_\_\_\_\_\_\_\_\_\_

 (ametikoht)

**Vorm 3**

**„Sillamäe Muuseumi „Salapärase linna“ teemapargi haljastustööde teostamine“**

**Hankija:**

Sillamäe Linnavalitsus

Reg kood 75003909

Kesk tn 27

40231 Sillamäe

**VOLIKIRI**

Käesolevaga volitab \_\_\_\_\_\_\_\_\_\_\_\_\_\_\_\_\_\_\_\_\_\_ *(pakkuja nimi)* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(volitaja nimi ja ametikoht)* isikus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(volitatava nimi, ametikoht)*

olema pakkuja ametlik esindaja ja allkirjastama ülalnimetatud riigihanke pakkumust.

Volikiri on ilma edasivolitamise õiguseta.

Volikiri kehtib kuni: \_\_\_\_\_\_\_\_\_\_\_\_\_\_\_\_

Kuupäev: \_\_\_\_\_\_\_\_\_\_\_\_\_\_\_\_\_

………………………………..

(volitaja nimi ja ametikoht)

………………………………..

(volitaja allkiri)

**Vorm 4**

**„Sillamäe Muuseumi „Salapärase linna“ teemapargi haljastustööde teostamine“**

**Hankija:**

Sillamäe Linnavalitsus

Reg kood 75003909

Kesk tn 27

40231 Sillamäe

**PAKKUJA KINNITUS RHS § 95 lg 1 ja lg 4**

**NIMETATUD ASJAOLUDE PUUDUMISE KOHTA**

Käesolevaga kinnitame, et pakkujal puuduvad RHS § 95 lg 1 ja lg 4 nimetatud asjaolud.

*(allkirjastatud digitaalselt)*

\_\_\_\_\_\_\_\_\_\_\_\_\_\_\_\_\_\_\_\_\_

 (ees- ja perekonnanimi)

\_\_\_\_\_\_\_\_\_\_\_\_\_\_\_\_\_\_\_\_\_

 (ametikoht)

**Vorm 5**

##

**„Sillamäe Muuseumi „Salapärase linna“ teemapargi haljastustööde teostamine“**

**Hankija:**

Sillamäe Linnavalitsus

Reg kood 75003909

Kesk tn 27

40231 Sillamäe

**LEPINGUTE NIMEKIRI**

|  |  |  |  |  |  |
| --- | --- | --- | --- | --- | --- |
| **Jrk****nr** | **Täidetud lepingud** | **Lepingu maksumus ilma käibemaksuta** | **Lepingu sõlmimise kuupäev, täitmise periood** | **Tellija nimi, kontaktandmed** | **Riigihangete registri viitenumber (olemasolul)** |
|  |  |  |  |  |  |
|  |  |  |  |  |  |
|  |  |  |  |  |  |

**Kinnitame, et käesolevas nimekirjas märgitud tööd on teostatud sõlmitud lepingute ja hea tava kohaselt.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Pakkuja nimi)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Pakkuja volitatud esindaja nimi ja allkiri)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(kuupäev

**Vorm 6**

##

**„Sillamäe Muuseumi „Salapärase linna“ teemapargi haljastustööde teostamine“**

**Hankija:**

Sillamäe Linnavalitsus

Reg kood 75003909

Kesk tn 27

40231 Sillamäe

**PAKKUMUSE MAKSUMUSE TABEL**

|  |  |  |  |  |
| --- | --- | --- | --- | --- |
| **Nr** | **TÖÖDE KIRJELDUS** | **KOGUS** | **ÜHIKU HIND** | **HIND KOKKU** |
| **1** | **Lehtpuud** | **tk** |  |  |
| 1.1. | Betula pendula - Arukask | 3 |  |  |
| 1.2. | Tilia cordata - Harilik pärn | 14 |  |  |
| **2** | **Põõsad** | **tk** |  |  |
| 2.1. | Syringa meyeri 'Palibin' –Meyeri sirel 'Palibin' | 96 |  |  |
| 2.2 | Philadelphus - Ebajasmiin | 29 |  |  |
| **3** | **Istutused** | **objekt** |  |  |
| 3.1. | Istutused, sh ka istutuskohtade ettevalmistamine, materjalide , seadmete ja masinate, töötajate transport, jäätmekäitlus | 1 |  |  |
| **PAKKUMUSE MAKSUMUS KOKKU ILMA KÄIBEMAKSUTA** |  |
| **KÄIBEMAKS 22%** |  |
| **PAKKUMUSE MAKSUMUS KOOS KÄIBEMAKSUGA** |  |

Märkus: Pakkumuse hind sisaldab ka neid kulusid, mis ei ole otseselt kirjeldatud hankedokumentides ega näidatud hinnapakkumuses, kuid mille tegemine on tavaliselt vajalik hankija eesmärgi saavutamiseks. Kõik sellised tööd oleme nõus teostama ilma pakkumuse hinda muutmata.

1. Kinnitame, et meie pakkumuse maksumuses on igakülgselt arvesse võetud:
	1. kirjalik ettepanek ja selle lisad;
	2. kõiki ettepanekus ja selle lisades sätestatud ja nendest tulenevaid müüja kohustusi, ülesandeid, tegevusi ja toiminguid;
	3. kõiki kulusid, riske ja asjaolusid ning kõiki tingimusi (üldiseid ja erilisi asjaolusid, seejuures midagi välja jätmata), mis võiks pakkumuse maksumust mõjutada.
2. Kinnitame, et
	1. oleme saanud hankijalt kogu käesoleva pakkumuse koostamiseks vajaliku informatsiooni ning oleme tutvunud kõikide seonduvate asjaolude ning tingimustega;
	2. oleme kontrollinud ning veendunud, et eelnimetatud dokumentides ei ole olulisi vigu ega puudusi, mis takistaks siduva pakkumuse esitamist;
	3. nõustume ettepaneku ja selle lisade tingimustega ning anname endale täielikult aru töövõtja vastutuse ning kohustuste mahust.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pakkuja nimi)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Pakkuja volitatud esindaja nimi ja allkiri)